
**Eko dan SŠ M. Balote **

U sklopu Eko dana koji se održao za blagdan Sv. Maura istraživački tim projekta ''Svaka grota svoju štoriju ima'' zajedno s mentoricama uputio se u dvije šetnje.

Povjesničar Bojan Horvat proveo nas je kroz ''industrijski'' dio grada i ono što se izgradilo u 19. i 20. stoljeću. Šetnju smo započeli kod željezničke stanice Parenzane, a završili smo na drugom kraju grada tj. na ''Vialama''. Kroz šetnju vidjeli smo presjek gradnje Poreča u različitim stilovima: od secesije, historicizma, fašizma do perioda socijalizma.

Drugo predavanje održao nam je dr. sc. profesor Ivan Matejčić i to ''in situ'', u samoj Eufrazijevoj bazilici. Saznali smo kontekst vremena kada su se gradile naše tri Eufrazijane, kako je sve teklo i zašto je zadnja, današnja Eufrazijana napravljena upravo na taj način.

I jedan i drugi predavač upozorili su nas na nekoliko problema, tj. kršenja pravila struke (restauratora, konzervatora i povjesničara umjetnosti) u samome gradu i Eufrazijevoj bazilici. Predavanja su svakako bila prepuna činjenica i koristit će nam u pisanju budućeg rada.

Istraživački tim & mentorice





